भाजपा ने पूर्व राज्य मंत्री स्वरूप सिंह राठौड़ और शिव ब्लॉक के पूर्व अध्यक्ष गिरधऱ सिंह कोटड़ा का निष्कासन रद्द कर दिया है। 2014 के लोकसभा चुनाव में जब टिकट ना मिलने से नाराज पूर्व केंद्रीय मंत्री जसवंत सिंह ने पार्टी के खिलाफ बगावत कर दी थी, तो ये दोनों नेता भी उनके खेमे में चले गए थे। बाद में भाजपा ने इन्हें निष्कासित कर दिया था। अब दोनों नेताओं का निष्कासन रद्द कर भाजपा ने जहां नाराज चल रहे राजपूत समाज को संदेश देने की कोशिश की है, तो वहीं विधानसभा चुनाव से ठीक पहले जसवंत सिंह के खेमे में भी सेंध लगा दी है।